# Històries dels caçadors de monstres: A cavalcar!

Històries dels caçadors de monstres: A cavalcar! (モンスターハンター ストーリーズ RIDE ON, Monsutā Hantā Sutōrīzu Raido On), és una sèrie d'anime basada en la franquícia de Capcom Monster Hunter i més concretament l'spin-off Monster Hunter Stories. La sèrie ha estat feta per l'estudi David Production i ha estat dirigida per Mitsuru Hongo. Es va estrenar el 2 d'octubre de 2016 al Japó a la cadena de televisió Fuji TV. Es va estrenar a Catalunya el 15 d'abril de 2019 al Canal Super3.

## Argument

Els habitants del poble de Hakum tenen una habilitat que els converteix en perillosos davant de la resta del món, i que els obliga a viure apartats: són capaços d'establir un vincle molt fort amb alguns dels monstres que poblen la terra. Si es troben, es converteixen en riders, i el monstre, convertit en monstie, es posa a la seva disposició. L'objectiu d'aquests riders és combatre la Plaga Negra, una mena de pesta que s'estén per tot arreu i enfosqueix tot el que toca. Però la seva manera de fer-ho, honesta i lleial, no sempre es veurà amb bons ulls.

## Personatges
### Lute (リュート, Ryūto)

    Veu: Mutsumi Tamura (japonès), Xavier Castañer (català)
    Un noi que vol convertir-se en el millor rider i que va créixer a Hakum d'ençà que van morir els seus pares. A diferència dels altres riders, va formar lligam amb un Rathalos (anomenat Ratha per ell) que va trobar ell en comptes de fer-ho amb un monstre donat pel poble.

### Navirou (ナビル, Nabiru)

    Veu: Mao Ichimichi (japonès), Lourdes Fabrés (català)
    Un airou peculiar i egoista que va arribar accidentalment a Hakum i que no se'n va tornar a anar. Se'l coneix per les males dots de dirigir, el seu comportament estrany i la seva bogeria pels dònuts.

### Lilia (リリア, Riria)

    Veu: Minami Takahashi (japonès), Meritxell Sota (català)
    Una dels millors amics d'en Lute. Se la coneix per les seves barreges d'objectes experimentals. Va renunciar a ser una rider com en Lute o en Cheval, però igualment vol explorar el món exterior més endavant.

### Cheval (シュヴァル, Shuvaru)

    Veu: Ryota Osaka (japonès), Marc Oriol (català)
    Un dels amics millors d'en Lute, és més tranquil i reservat que Lute i Lilia. Els seus monsties són la Rathian (anomenada Rathi) i el Velocidrome.

### Mille (ミル, Miru)

    Veu: Ayaka Asai (japonès), Yolanda Gispert (català)
    L'única noia rider del grup d'amics del Lute, té una actitud directa i sovint renya en Hyoro. Té un Aptonoth.

### Hyoro (ヒョロ, Hyoro)

    Veu: Michiyo Murase (japonès), Víctor Gómez (català)
    Un rider amb poca confiança que va a la mateixa classe que en Lute. És el germà petit d'en Genie.

### Avinia (アユリア, Ayuria)

    Veu: Yui Makino (japonès), Mònica Padrós (català)
    És una rider misteriosa i solitària. La coneixen el Lute i el Navirou a una muntanya neva després de separar-se del grup. El seu monstie és el Barioth.

### Galerna (ゲイル, Geiru)

    Veu: Natsuki Hanae (japonès), Miquel Roldán (català)
    Integrant del misteriós grup dels 'Riders Negres'. Té una personalitat misteriosa, ja que té hostilitat però mostra compassió a l'enemic. És el germà de l'Avinia.

### Cap Omna (オムナ村長, Omuna Sonchō)

    Veu: Akio Nojima (japonès), Francesc Rocamora (català)
    El cap de Hakum. Dirigeix el ritual del vincle dels riders.

### Reverto (リヴェルト, Riveruto)

    Veu: Tomokazu Sugita (japonès), Roger Vidal (català)
    Un caçador de monstres que arriba a Hakum.

### Dan (ダン先輩, Dan-senpai)

    Veu: Junichi Yanagita (japonès), Germán José (català)
    Ensenya els riders i és un membre respectat de la comunitat a Hakum.

### Simone (シモーヌ, Shimōnu)

    Veu: Nana Mizuki (japonès), Maria Romeu (català)
    És la capitana dels escribes. Ve al poble per a estudiar la zona.

## Emissió

La sèrie es va estrenar el 2 d'octubre de 2016 a la nova franja horària diürna de Fuji TV a les 8:30 del matí, els diumenges al Japó. Més tard es va estrenar als canals de televisió UHB, OX, Tokai TV, KTV, OHK i TNC. El tema principal de l'anime, titulat "Panorama", és interpretat per Kanjani∞.
Es va estrenar a Catalunya el 15 d'abril de 2019 al Canal Super3.
| Temporada | Temporada | Episodis | Episodis | Dates d'emissió | Dates d'emissió | Dates d'emissió en català | Dates d'emissió en català |
| Temporada | Temporada | Episodis | Episodis | Primera emissió | Última emissió | Primera emissió | Última emissió |
| | 1 | 26 | 26 | 2 d'octubre de 2016 (2016-10-02) | 3 de setembre de 2017 (2017-09-03) | 15 d'abril de 2019 (2019-04-15) | 17 de juny de 2019 (2019-06-17) |
| | 2 | 41 | 41 | 17 de setembre de 2017 (2017-09-17) | 25 de febrer de 2018 (2018-02-25) | 18 de juny de 2019 (2019-06-18) | 4 d'agost de 2019 (2019-08-04) |

## Referències

* ↑ «Monster Hunter Stories Anime to Be Animated by David Production» (en anglès). Anime News Network, 08-04-2024. [Consulta: 8 abril 2024].
* ↑ «Monster Hunter Stories RIDE ON Anime Listed at 48 Episodes» (en anglès). Anime News Network, 08-04-2024. [Consulta: 8 abril 2024].
* 1 2 «Noves sèries i moltes pel·lícules: les propostes del canal Super3 per a la Setmana Santa». CCMA, 12-04-2019. [Consulta: 1r març 2023].
* ↑ «Tomokazu Sugita, Nana Mizuki Join Monster Hunter Stories RIDE ON Anime Cast» (en anglès). Anime News Network, 08-04-2024. [Consulta: 8 abril 2024].
* ↑ «Fitxa de doblatge Història Dels Caçadors De Monstres. A Cavalcar!». El Doblatge. [Consulta: 8 abril 2024].
* ↑ «Monster Hunter Stories RIDE ON TV Anime Reveals Cast, Staff, October Premiere» (en anglès). Anime News Network, 08-04-2024. [Consulta: 8 abril 2024].
* ↑ «Fuji TV Creates New Daytime Anime Timeslot for 1st Time in 10 Years for Monster Hunter Stories» (en anglès). Anime News Network, 08-04-2024. [Consulta: 8 abril 2024].
* ↑ «KANJANI Eight Sings Monster Hunter Stories RIDE ON TV Anime's Theme» (en anglès). Anime News Network, 08-04-2024. [Consulta: 8 abril 2024].